**Protokol o radu školske knjižnice OŠ braće Radić u uvjetima pandemije COVID-19**

Rad školske knjižnice odvijat će se u skladu s mjerama suzbijanja epidemije bolesti COVID-19, a usluge školske knjižnice korisnicima su dostupne prema ograničenom načinu rada.

**Kako bi se smanjio broj ulazaka u prostorije knjižnice, korisnike se upućuje na rezervaciju i provjeru dostupne građe na mrežnoj poveznici:**

<http://os-brace-radic-zg.skole.hr/skola/knjiznica/ekatalog>

**Učenici, mogu knjigu rezervirati, na tri načina:**

* Porukom u Teamsima (kanal knjižnice u njihovom razredu)
* Na tel.broj knjižnice 01 6547 310 u radnom vremenu knjižnice ***(pon., srij. i petak u vremenu od 9:00 do 12:00, a utorak i četvrtak u vremenu 12:30 do 15:30 sati)***
* Na mail [knjiznicabradici@gmail.com](mailto:knjiznicabradici@gmail.com)

**Ulazak u knjižnicu i kretanje po njoj:**

1. Broj korisnika koji istodobno mogu boraviti u prostoriji knjižnice je ograničen. Istovremeno može u prostoru knjižnice boraviti **3 učenika** i to istog razrednog odijela.
2. Prije ulaska u knjižnicu obvezno je oprati ruke i staviti zaštitnu masku (knjižničar, djelatnici škole i učenici viših razreda) te je pravilno imati preko nosa i usta tijekom komunikacije u knjižnici.
3. Nakon ulaska u knjižnicu korisnici moraju obvezatno dezinficirati ruke.
4. Obvezatno je pridržavanje propisanog razmaka od najmanje 1,5 metra između pojedinih osoba u knjižnici.
5. Nema slobodnog pristupa policama s knjigama. Knjižničarka donosi učeniku traženu knjigu.
6. Rad i učenje u knjižnici za korisnike neće biti moguć do daljnjega.
7. Korisnici ne koriste iskaznice - knjižničarka traži člana po prezimenu i imenu.
8. U dogovoru s učiteljicama, učenicima će knjižničarka dostaviti lektiru i rezervirane knjige u razred. Ovim knjigama mogu se služiti samo učenici istog razreda dok se ne vrate u knjižnicu, a njima se rukuje u skladu s preporukama i mjerama za sprečavanje širenja virusa Covid-19.
9. Posuđena građa vraća se u kutiju ispred knjižnice s umetnutim osobnim podatcima korisnika ( imenom i prezimenom, razredom).
10. Knjige se vraćaju u tijeku radnog vremena knjižnice, kako bi ih knjižničarka mogla odložiti u karantenu. ***(pon., srij. i petak u vremenu od 9:00 do 12:00, a utorak i četvrtak u vremenu 12:30 do 15:30 sati)***
11. Obvezatna je karantena vraćene građe u trajanju od 24 do **72** sata, što može utjecati na dostupnost građe za posudbu.

U Zagrebu, 01.9.2020. Pripremila:

Ružica Rebrović-Habek